গুইদোকে ইউরোপীয় দেশগুলোর স্বীকৃতি
ভেনিজুয়েলার বিরোধীদলীয় নেতা হুয়ান গুইদোকে দেশটির অন্তর্বর্তী প্রেসিডেন্ট হিসেবে স্বীকৃতি দিয়েছে ইউরোপের কয়েকটি গুরুত্বপূর্ণ দেশ। এতে প্রেসিডেন্ট নিকোলাস মাদুরোর শাসনের বিরুদ্ধে বৈশ্বিক অবস্থান আরও জোরদার হচ্ছে।







কারাকাসে নতুন নির্বাচন দিতে আট দিনের সময়সীমা বেঁধে দেয়ার পর ফ্রান্স, স্পেন, জার্মানি, ব্রিটেন, পর্তুগাল, সুইডেন, ডেনমার্ক, অস্ট্রেলিয়া ও নেদারল্যান্ডস সমন্বিতভাবে গুইদোকে স্বীকৃতি দেয়ার উদ্যোগ নিল।




লাটভিয়া ও লিথুনিয়াও ভেনিজুয়েলার স্বঘোষিত অন্তর্বর্তী পেসিডেন্ট গুইদোর পেছনে অবস্থান নিয়েছে।
যত দ্রুত সম্ভব একটি অবাধ, সুষ্ঠু ও নির্বাচনের আয়োজনে গুইদোর প্রতি আহ্বান জানিয়েছে ইউরোপীয় দেশগুলো।
এক টেলিভিশন ঘোষণায় স্পেনিশ প্রধানমন্ত্রী পেডরো স্যানচেজ বলেন, ভেনিজুয়েলায় পূর্ণাঙ্গ গণতন্ত্র ফিরিয়ে আনতে আমরা কাজ করছি। মানবাধিকার প্রতিষ্ঠা ও গণতান্ত্রিক উপায়ে নির্বাচনের আয়োজন করতে হবে। আমরা দেশটিতে আর কোনো রাজনৈতিক বন্দি দেখতে চাই না।
জাপান সফরে থাকা জার্মান চ্যান্সেলর অ্যাঙ্গেলা মেরকেল সোমবার বলেন, গুইদো হচ্ছেন ভেনিজুয়েলার বৈধ অন্তর্বর্তী প্রেসিডেন্ট।

ভেনিজুয়েলার বিরোধীদলীয় নেতা হুয়ান গুইদোকে দেশটির অন্তর্বর্তী প্রেসিডেন্ট হিসেবে স্বীকৃতি দিয়েছে ইউরোপের কয়েকটি গুরুত্বপূর্ণ দেশ। এতে প্রেসিডেন্ট নিকোলাস মাদুরোর শাসনের বিরুদ্ধে বৈশ্বিক অবস্থান আরও জোরদার হচ্ছে।